Diskussion:Slotø

message: Jeg mener, at det rette navn på borg(ruin)en er Engelborg fremfor Engelsborg. Formodentlig vil et opslag i Trap kunne afgøre det, men Engelborg er ihvertfald form anvendt i stedregisteret til Repertorium Diplomaticum Regni Danici Mediævalis. Series Secunda, Salmonsens konversationsleksikon, 2. udgave (http://runeberg.org/salmonsen/2/7/0210.html), Adkomstregistrering 1513-50 fra Landbohistorisk Selskab (http://www.hum.ku.dk/navnef/adkomst/b/b000/b222.htm), Rigsarkivets beskrivelse af regnskaber indtil 1559 (http://www.sa.dk/ra/brugearkivet/RAsaml/foer1848/regnskaber/B0569.htm), Politiken 6. november 2004 (http://www.kum.dk/sw16829.asp) og Ingolf Ericsson: "Engelborg på Slotø - skibsværft, fæstning og lensmandssæde fra kong Hans' tid" i Hikuin 1988, s. 261-274
Formen Engelsborg har jeg fundet i J. Hertz: "Nogle dansk borge og fæstninger fra begyndelsen af det 16. århundrede i Nordslesvigske museeer - Årbog for museerne i Sønderjyllands Amt 1986, s. 121-136, Engelsborg skibsværft : bevaringsarbejdet 1985-1989 ; baseret på dokumentationsmateriale af Jørgen Frandsen (Danmarks Ruiner 5) 1991, Lexopen (http://lexopen.fateback.com/by/Nakskov.html), Dansk-Skånsk Tidsskrift 2004:4 (www.danskskaanskforening.dk/DST/4-04.pdf) og hjemmesiden baadlaug.dk (http://www.baadlaug.dk/1650.htm).
Jeg er temmelig sikker på, at jeg på et tidspunkt undersøgte det nærmere via Trap og muligvis Den store danske Encyclopædi og fandt frem til, at Engelborg var den korrekte form.--Heelgrasper 28. apr 2005 kl. 01:03 (CEST)

message: Mange lokaliteter har flere forskellige stavemåder, og det er tilsyneladende også tilfældet med Engel(s)borg. Lokaliteten er desværre ikke optaget på listen over autoriserede stavemåde for danske lokaliteter.
Jeg har følgende kilder (som alle er ret nye), der støtter stavemåden Engelsborg:
*Kort- og Matrikelstyrelsen: Topografisk Atlas 1:100.000 (1998).
*Storstrøms Amt.
*Smålandshavets folder om Nakskov og Omegn.
*Onsevig
*Dansk-skånsk tidskrift 2004 nr. 4.
Muligvis er Engelborg en ældre stavemåde - nu til dags synes Engelsborg at være den dominerende form.
Jeg vil forslå, at der oprettes en side med titlen Engelborg, der beskriver navnet som en alternativ stavemåde til Engelsborg og som henviser til den fulde artikel.--Henrik Hansen 28. apr 2005 kl. 11:55 (CEST)
replies: text: Der er en standardiseret procedure med steder (og andet), hvor der findes flere stavemåder/navne´: Man laver en omdirigeringsside (redirect) til siden med den mest korrekte stavemåde (Wikipedia:Hvordan omdirigerer jeg en side). Det er der ingen tvivl om, at vi skal ud i her. Spørgsmålet er jo så, hvad der skal omdirrigere til hvad. Kort- og Matrikelstyrelsen vil jeg normalt have stor tillid til, men jeg tror ikke, at Dansk-Skånsk Forening har brugt mange minutter på at tænke over, om det skulle være med eller uden s. Jeg prøver lige at huske at undersøge encyclopædien og Trap i morgen.--Heelgrasper 28. apr 2005 kl. 20:18 (CEST)

text: PS: Jeg kan på hjemmesiden for Kort- og Matrikelstyrelsen se, at de har anvendt formen med s siden i det mindste målebordsbladene fra 1842-1899. Jeg har dem mistænkt for blot at være fortsat med det siden, eftersom både Salmonsen og Repetorium er betragtelig senere og har gjort en hel del for at bruge de korrekte former af navne.--Heelgrasper 28. apr 2005 kl. 20:32 (CEST)

text: Jeg fik kigget i Krak i dag (Encyclopædien havde ikke noget). I seneste udgave (dvs. 1955 for det pågældende bind) IV:3, s. 761 bruges formen Engelborg. Af lidt nyere værker har Gyldendal udgivet nogle egnsbeskrivelser i to omgange (muligvis flere), hvor bindene Lolland-Falster-Møn fra henholdsvis 1972 og 1988 begge bruger Engelborg.--Heelgrasper 29. apr 2005 kl. 20:09 (CEST)
thread_title:  Engelsborg vs. Engelborg